GiliGold/VAD_KnessetCorpus huggingface dataset:
<אמיר הלוי: בסעיף קטן (ג) במקום שיהיה כתוב "אשר ערב יום התחילה עוסקת בדירוג" יהיה כתוב: "אשר ערב יום התחילה היא חברה שאושרה על ידי הממונה על שוק ההון, הביטוח והחיסכון כחברה מדרגת לפי תקנה 41א' לתקנות מס הכנסה – כללים לאישור וניהול קופות גמל".
אבישי ברוורמן: נצביע על סעיף התחילה.
אבישי ברוורמן: סעיף התחילה אושר עם התיקון.
<אתי בנדלר: יש עוד דבר אחד.
<אתי בנדלר: בישיבה הקודמת היה סעיף - 54א'.
<אתי בנדלר: סעיף 54 עניינו בסייג לתחולה ופטור מהוראות החוק.
<אתי בנדלר: בישיבה שנערכה ב-2 בינואר, 2014, הוועדה הסכימה לפטור מהוראות החוק גם דירוג המועבר בין תאגידים בקבוצה בנקאית, ובלבד שהם תאגידים בנקאיים או תאגידים אחרים שתאגיד בנקאי רשאי לשלוט בהם על פי חוק הבנקאות (רישוי), התשמ"א-1981 לצורך ניהול סיכון אשראי על בסיס קבוצתי.
<אתי בנדלר: הרעיון שעמד מאחורי הפטור הזה היה שלא להחיל את הוראות החוק על דירוג פנימי שנעשה בין קבוצת תאגידים בנקאיים שמשתייכים לאותה קבוצה.
<אתי בנדלר: הנוסח שהוועדה אישרה, איגוד הבנקים חשש שמא הוא עלול להביא לאי הבנות.
<אתי בנדלר: לכן אני מבהירה לוועדה שלא נסטה מהעיקרון שאושר בוועדה אבל ננסח את זה בצורה אחרת.
<אתי בנדלר: הנוסח שהוצע לעניין זה, הוא שזה יהיה דירוג המועבר בין חברות קשורות שהן תאגידים בנקאיים או תאגידי עזר שלהם, לצורך ניהול סיכון אשראי על בסיס קבוצתי.
<אתי בנדלר: כיוון שאין כאן שינוי מהותי - -
<אמיר וסרמן: זה הנוסח הקודם.
<אמיר וסרמן: יש הצעה לשינוי מאד מינורי.
<אתי בנדלר: על כל פנים לא מדובר כאן בשינוי מהותי.
<רן ונגרקו: הערה קטנה – הנוסח בסופו של דבר אמור להיות: "דירוג המועבר בין תאגיד בנקאי ובין תאגידים בשליטתו לצורך ניהול סיכון אשראי על בסיס קבוצתי".
<רן ונגרקו: בנוסף לזאת ביקשנו, וגם הרשות לניירות ערך הסכימה, ואנחנו מבקשים מהוועדה לאשר את זה - במקום המילה "הלוואה" שיהיה "אשראי".
<אביגל כספי: לגבי פסקה (8) בחלק א' לתוספת הראשונה – בנו שבישיבה קודמת זה לא היה מובן שמדובר רק לגבי תאגיד, שההפרה היא רק לגבי תאגיד, זאת אומרת שההפרה לא חלה על יחיד שמבטח וכו', ואותו הדבר גם לגבי פסקה (3) בתוספת השלישית שאושרה היום – "כלל פרט מטעה בדירוג" – זה גם, רק ביחס לחברת הדירוג ולא ביחס ליחיד.
אבישי ברוורמן: אני מודה לכם, אישרנו את חוק דירוג האשראי.
אבישי ברוורמן: אני מודה לכולכם, לכל עורכי הדין שיושבים פה, ולא אזכיר את כולם.
אבישי ברוורמן: ותאמינו לי – אתם באמת חברה טובה.
אבישי ברוורמן: היתה פה חכמה בשולחן, הקשבנו אחד לשני.
<חנוך הגר: מילה על התיקון – ההבהרה האחרונה שעורכת הדין כספי אמרה, זה יוצא בסוף שבעל השליטה יוכל לשפות.
<חנוך הגר: לא זו היתה הכוונה.
<חנוך הגר: אם בעל השליטה ישפה – לא תהיה סנקציה מנהלית כלפיו, לפי מה שקראת.
<חנוך הגר: זאת אומרת אם איסור השיפוי בביטוח זה רק על חברה, אז בעל שליטה יוכל - - -
<חיים זקס: לא צריך לשנות את נוסח החוק.
<אתי בנדלר: אנחנו נבדוק את זה.
<אתי בנדלר: ההבהרות נעשו לפי דרישת משרד המשפטים, אנחנו נתאם את הנוסחים.
אבישי ברוורמן: שתהיה הלימה.
אבישי ברוורמן: אני רוצה גם להודות לעו"ד בנדלר, למירב, לאביגל וכמובן ללאה ורון.
אבישי ברוורמן: אני מודה לכם, בהצלחה.
אבישי ברוורמן: יש לנו כרגע על הפרק שתי הצעות ועוד הצעה נוספת שהיא לא בשלה בשלב זה.
אבישי ברוורמן: בהצעה אחת היו לנו דיונים, היו מספר ישיבות.
אבישי ברוורמן: כרגע יש שתי אלטרנטיבות.
אבישי ברוורמן: יש הצעה נוספת לא מגובשת של חברת הכנסת מיכל רוזין.
אבישי ברוורמן: היא איננה נמצאת כאן.
אבישי ברוורמן: הצעה אחת היא מימון בסך 5 מיליון שקלים של הוט ויס בחלקים הרלוונטיים.
אבישי ברוורמן: בפעם שעברה הוחלט שהם ישדרו בפריסה ארצית.
אבישי ברוורמן: אמרנו צפון ודרום במובן הרחב של המילה.
אבישי ברוורמן: ישנה הצעה שנייה, שאני מחכה כי שום הצעה לא יכולה להיות מוגשת אלא אם כן חבר הכנסת או חברת הכנסת מציגים אותה, של חברת הכנסת גילה גמליאל.
<לאה ורון: או מישהו שביקש למלא את מקומה.
אבישי ברוורמן: אף אחד לא ביקש למלא את מקומה.
אבישי ברוורמן: ההצעה של חברת הכנסת גילה גמליאל, שאנחנו נשמע לאור הבדיקות שלה, היא שהמימון יהיה 5 מיליון שקל של הוט ויס, 5 מיליון מאוצר המדינה.
אבישי ברוורמן: הנושא - תיכף תסביר היועצת המשפטית - של הוט ויס הופך להיות בעייתי במקרה הזה.
אבישי ברוורמן: הם לא יוכלו לשדר את זה.
<אתי בנדלר: הם יוכלו לשדר את זה, הם לא יוכלו להפיק את זה.
אבישי ברוורמן: הם לא יוכלו להפיק את זה.
אבישי ברוורמן: תודה על התיקון.
אבישי ברוורמן: לכן תהיה בקשה לדיון מחדש.
אבישי ברוורמן: אני מצפה מגילה גמליאל שתציג את זה.
אבישי ברוורמן: ישנה הצעה שלישית של חברת הכנסת רוזין, שגם היא איננה נמצאת כאן, לגבי נושא הפרסומות .
אבישי ברוורמן: נושא הפרסומות הוא נושא מאוד מורכב.
אבישי ברוורמן: בשביל לעשות את הדבר הזה היא צריכה לגבש הצעת חוק פרטית.
אבישי ברוורמן: זה כמובן יכול לדחות את הסיפור הזה בחצי שנה, שנה.
אבישי ברוורמן: אלו 3 ההצעות על הפרק.
מרב מיכאלי: אני רוצה להוסיף הצעה.
מרב מיכאלי: היא מקובלת על חבר הכנסת שמולי ועל חברת הכנסת קלדרון.
מרב מיכאלי: אנחנו רוצות להציע שהמימון יהיה על הוט ויס, שהוא יישאר כמו שהיה - 18 מיליון שקל.
מרב מיכאלי: אני רוצה להגיד שקמתי הבוקר וראיתי את השער של עיתון דה מרקר.
מרב מיכאלי: הבוקר הדיווח בדה מרקר היה כמו שאנחנו אומרות, wake up call.
מרב מיכאלי: אני דיברתי על זה שחברות הכבלים ואחר כך גם הוט ויס לא עמדו בתנאי הזיכיון הבסיסיים שלהם.
מרב מיכאלי: הם נועדו לחבר את כולם, לחבר את הפריפריה.
מרב מיכאלי: הבוקר התברר לי ש-23 שנה אחרי מספר הלא מחוברים והלא מחוברות להוט ויס שלא יכולים - היו הרבה שנים שלא יכלו ליהנות משירותי טלוויזיה בכבלים בכלל - ליהנות מהתחרות הוא עדיין בממדים כל כך מפלצתיים.
מרב מיכאלי: האופן שבו החברות מרשות לעצמן ככה להתעלם מהחובות שלהן כמעט עשתה לי איזה סידור עניינים.
מרב מיכאלי: זה שהממשלה חושדת כל כך באכיפת החוק ובתנאים, לא צריכה לגרום לנו להיכשל במה שהחוק דורש מהחברות.
מרב מיכאלי: אני חוזרת ואומרת שחדשות מקומיות הן דבר מאוד חשוב בעיני.
מרב מיכאלי: הגוף הנכון לעשות אותן הוא חברות הכבלים והלוויין.
מרב מיכאלי: המחוקק דורש מכל סוגי הזכייניות לעשות חדשות, זה לא דבר נדיר.
מרב מיכאלי: גם החיוב לגובה הסכום שצריך להיות מושקע בחדשות הוא לא דבר יוצא דופן בחקיקה.
מרב מיכאלי: זה נכון לגבי ערוץ 2, זה נכון לגבי ערוץ 10.
מרב מיכאלי: אין סיבה שזה יהיה שונה כאן.
מרב מיכאלי: זאת ההחלטה שאני חושבת שצריכה להתקבל כאן.
מרב מיכאלי: זאת ההצעה שאני מעלה.
אבישי ברוורמן: אני רוצה לעדכן אותך שיש כאן מספר הצעות על הפרק.
אבישי ברוורמן: מר עוזר, נשמעו פה האשמות חמורות, אתה יכול להתייחס אליהן?
<הרצל עוזר: אני שמח שחברי כנסת קוראים עיתונים ומסיקים מסקנות מרחיקות לכת בלי לבדוק שום דבר, שלא לדבר על זה של מה הקשר בין הנושא של הפריסה לחדשות מקומיות.
<הרצל עוזר: רק להתייחס בשתי מילים.
<הרצל עוזר: אין חובת פריסה אוניברסאלית על חברות כבלים בשום מקום בעולם.
<הרצל עוזר: במדינת ישראל החליטו שיש חובת פריסה אוניברסאלית.
<הרצל עוזר: בכל מקום שיש אי כדאיות כלכלית יש ועדת חריגים שלצורך זה היא הוקמה.
<הרצל עוזר: היא אמורה לפטור את החברה.
<הרצל עוזר: אין שום עבירה על שום חוק, חברת הכנסת מיכאלי, בעניין הזה.
<הרצל עוזר: רק בשביל לסבר את האוזן, בישובים רבים כמו בני ברק לא רוצים לראות את הוט.
<הרצל עוזר: זאת טלוויזיה, זה תועבה.
<הרצל עוזר: יש מקומות כמו ישובים ערבים שלא רוצים.
<הרצל עוזר: אנחנו התבקשנו על ידי משרד התקשורת.
<הרצל עוזר: כשבאנו ואמרנו שביישובים ערבים תולשים וקורעים, אמרו לנו לעשות ניסיון אחד.
<הרצל עוזר: חיברנו את ג'לג'וליה.
<הרצל עוזר: השקענו הרבה מאוד כסף.
<הרצל עוזר: אף לקוח לא התחבר.
<הרצל עוזר: כל תשתית הכבלים שלנו שם פורקה.
<הרצל עוזר: יש ועדת חריגים.
<הרצל עוזר: אנחנו מופיעים בפניה, אנחנו מציגים את הדברים ובודקים את העסק הזה.
<הרצל עוזר: חבל שהדיונים מוועדות החריגים יוצאים החוצה לתקשורת.
<הרצל עוזר: חבל שהעיתונאים מסיקים מסקנות מרחיקות לכת על עמידה או על אי עמדה בחוק.
<הרצל עוזר: חבל שחברי הכנסת קוראים את העיתון ולא מבררים קודם.
<הרצל עוזר: אין שום קשר בין זה לחדשות מקומיות.
<הרצל עוזר: נאמר פה בוועדת הכלכלה שמדובר בשירות ציבורי ועל כן חברות פרטיות צריכות לממן אותו.
<הרצל עוזר: אין אבסורד גדול מזה.
<הרצל עוזר: אתם רוצים להעלות את ההצעה של 18 מיליון שקל?
<הרצל עוזר: אדרבא, תעלו אותה.
<הרצל עוזר: מפה אני רץ לבג"ץ.
<הרצל עוזר: אני מזכיר שניסו להטיל עלינו תמלוגים על ידי משרד האוצר.
<הרצל עוזר: אנחנו סירבנו.
מרב מיכאלי: זה לא אותו דבר.
<הרצל עוזר: תמלוגים נטו.
<הרצל עוזר: מדברים פה על אופציה, שהזכיר חבר הכנסת ברוורמן, של עוד 5 מיליון מהאוצר.
<הרצל עוזר: זה אומר שלא יהיה לנו גם הפקה.
<הרצל עוזר: אומרים לנו לשלם קנס של 5 מיליון שקל.
<הרצל עוזר: על מה קנס?
<הרצל עוזר: מדובר בשירות ציבורי.
<הרצל עוזר: רשות השידור צריכה לעשות את זה.
<הרצל עוזר: אין שום סיבה בעולם שנעשה.
<הרצל עוזר: אני מודיע פה את מה שהודעתי קודם.
<הרצל עוזר: גם 5 מיליון זאת פשרה שלנו, כי החלטנו שעבור 5 מיליון נספוג את הקנס הזה.
<הרצל עוזר: אם זה יהיה 18 מיליון נרוץ לבג"ץ ונגיד שיש פה הטלת תמלוגים לא כשרה ולא חוקית.
<הרצל עוזר: נראה מה ייצא מזה.
<הרצל עוזר: בינתיים כל מי שדואג לחדשות מקומיות, שידע שאין חדשות מקומיות.
<הרצל עוזר: אתם רוצים דיון בבג"ץ?
<הרצל עוזר: אולי בעוד שנתיים יהיו חדשות מקומיות.
<מיכל רפאלי כדורי: אני מבקשת להפנות את השאלה לחברת הכנסת מיכאלי.
<מיכל רפאלי כדורי: אני בטוחה שאת לא בעד ענישה קולקטיבית.
<מיכל רפאלי כדורי: בדברים שהצגת פה היה רצון להעניש את חברת הוט על משהו שקראת בעיתון שקשור בוועדת חריגים.
<מיכל רפאלי כדורי: אני לא הבנתי איך בדיוק ה"ענישה הקולקטיבית" הזאת מתחברת לחברת יס.
<מיכל רפאלי כדורי: הענישה הזאת גם בוודאי לא מגיעה להוט.
רונן הופמן: גם לי יש שאלה לחברת הכנסת מיכאלי.
רונן הופמן: בדיונים הקודמים אמרו כאן שעלות הפקת החדשות המקומיות נמוכה בהרבה מאותו סכום של 18 מיליון שקל.
רונן הופמן: השאלה למה 18 מיליון שקל.
<חיים הר-זהב: זה יאפשר עוד מהדורות, אדוני.
<חיים הר-זהב: זה הסיפור.
<הרצל עוזר: בואו נעשה 48.
<הרצל עוזר: אז נייצר עוד יותר.
<מיכל רפאלי כדורי: עוד מהדורות שאף אחד לא מסתכל עליהן ולא צריך אותן.
<מיכל רפאלי כדורי: אפשר לקחת את הכסף לבתי חולים.
רונן הופמן: חברים, אני רק שואל מה עומד ביסוד הסכום.
<חיים הר-זהב: זה יאפשר להחזיר את זה ל-4 ו-5 מהדורות במקום 3 מהדורות היום, שזה ממש ברווז צולע.
<הרצל עוזר: אתם יודעים כמה תלונות הגיעו עד עכשיו למועצת הכבלים והלוויין ולהוט על זה שאין חדשות מקומיות?
<קריאה: התלונות מגיעות אלינו.
<מיכל רפאלי כדורי: אתם לא הרגולטור.
<הרצל עוזר: אף תלונה.
<הרצל עוזר: אף אחד לא רואה את החדשות המקומיות האלו.
<הרצל עוזר: אתם רוצים שנעשה אותן?
<הרצל עוזר: נעשה.
<הרצל עוזר: עכשיו לוקחים משהו על רייטינג 0, רוצים להכפיל ולשלש אותו.
איציק שמולי: כמה תלונות הגיעו על הערוץ התורכי?
<קריאה: שערורייה, בלתי נתפס.
<הרצל עוזר: עשרות תלונות על כל ערוץ.
<הרצל עוזר: אינדונזי, תורכי, מה שתרצו.
<הרצל עוזר: אף תלונה על החדשות המקומיות.
<מיכל רפאלי כדורי: בואו נזכור שמועצת הכבלים והלוויין שהיא הרגולטור שלנו דנה בעניין והחליטה שלאור הרייטינג ולאור זה שאין ביקוש המוצר הזה הוא מוצר שלא עובד.
<מיכל רפאלי כדורי: אנחנו נאותנו לעשות את החדשות ב-5 מיליון.
<מיכל רפאלי כדורי: אין סיבה להטיל פה נטל, הוא יפגע במסך.
<חיים הר-זהב: הרגולטור נמצא פה, את לא צריכה לדבר בשמו.
<מיכל רפאלי כדורי: התקציב שלנו הוא תקציב מוגדר.
<מיכל רפאלי כדורי: המשמעות היא שזה ייפגע במסך אחר.
<מיכל רפאלי כדורי: לעומת סדרות ותכנים שאנשים צופים ונותנים פלורליזם - -
<חיים הר-זהב: את מדברת בשם הרגולטור.
<חיים הר-זהב: שהרגולטור ידבר.
אבישי ברוורמן: יש לנו 3 הצעות.
אבישי ברוורמן: הצעה אחת היא הצעה של 5 מיליון של הוט ויס, כאשר סיכמנו כבר על הפריסה הארצית.
אבישי ברוורמן: הצעה שנייה של גילה גמליאל, שהאוצר יוסיף 5, אבל אז ההפקה של הוט ויס יורדת מהפרק, כלומר הדברים לא הולכים לביצוע.
אבישי ברוורמן: ההצעה השלישית הייתה של חברת הכנסת מרב מיכאלי, שאיננה חברת הוועדה אבל יכולה להציע, של 18 מיליון.
אבישי ברוורמן: הצעה רביעית שחברת הכנסת רוזין התחילה לגבש לגבי נושא הפרסומות.
אבישי ברוורמן: זו הצעה נוספת שתיקח זמן, היא לא מגובשת עכשיו להצבעה.
אבישי ברוורמן: זה פחות או יותר מה שנמצא כרגע על הפרק.
מרב מיכאלי: כמו שכבודו יודע, אני לעניין החיבור והלא חיבור התייחסתי כבר לפני כמה שבועות, הרבה לפני מה שקראתי או לא קראתי בעיתון.
מרב מיכאלי: אני רוצה להגיד שלהתייחס היום אחרי שלמעלה מ-20 שנה לא חיברתם את הפריפריה והם כבר הסתדרו עם כל הפתרונות שהיו להם בינתיים - -.
מרב מיכאלי: כשהם היו צריכים אתכם אף אחד לא היה מפרק לכם שום תשתיות, כי הם היו זקוקים וזקוקות לזה באופן נואש.
מרב מיכאלי: יש קצת טעם לפגם להעלות את מה שקורה היום, כשמה שהיה אז - -.
מרב מיכאלי: אני מזכירה את המצב.
מרב מיכאלי: במדינות אחרות אין חובה של חיבור, משום שבמדינות אחרות אין כבלים, יש ערוצי broadcast לבחור בהם.
מרב מיכאלי: במדינת ישראל היו כבלים לפני שהיה ערוץ מסחרי נוסף באוויר, לפני שהיה רדיו אזורי, לפני שהיה לוויין.
מרב מיכאלי: זאת הייתה האופציה היחידה.
מרב מיכאלי: כשהמדינה נתנה את הזיכיון הזה היא התנתה אותו בכך שיחוברו כל תושבי ותושבות המדינה.
<הרצל עוזר: יש דיון בעניין הזה.
מרב מיכאלי: לבוא ולהגיד היום, 20 שנה אחרי, כשכבר כולם עשו את הלוויינים הפרטיים, הסתדרו עם אל-ג'זירה לבד אחרי שלא סיפקת להם, זה מאוד בעייתי, זה בוודאי לא טיעון שמראה את טוב ליבם של חברות הכבלים ואת ההתנהלות שלהם בחיבור לאורך השנים.
מרב מיכאלי: הגברת מיכל רפאלי כדורי, אני מתנצלת אם השתמע מדבריי עניין הנישה.
מרב מיכאלי: הדיון על הנישה הוא לא רלוונטי פה, זה לא העניין.
מרב מיכאלי: לפעמים יש דינאמיקה בדיון שיוצרת איזה שהוא סחף.
מרב מיכאלי: הבוקר אמרתי לעצמי, איך הגענו לדבר על סכומים לא רלוונטיים של 5 מיליון ועוד 5 מיליון.
מרב מיכאלי: כולנו יודעים ויודעות שאי אפשר להפיק חדשות מקומיות ב-5 מיליון.
מרב מיכאלי: אולי אפשר להפיק בצפון חדשות מקומיות ב-5 מיליון שקלים.
מרב מיכאלי: אני מודה שהיה סחף.
אבישי ברוורמן: היו פה דיונים מכאן עד הודעה חדשה.
אבישי ברוורמן: ישבו פה אלה שמפיקים את החדשות, אלה שמחוץ לחדשות ואמרו שאפשר לעשות את ב-5,6 מיליון בדיוק באותה איכות.
אבישי ברוורמן: אני לא אתייחס לזה יותר, כי אני לא רוצה להתווכח.
אבישי ברוורמן: אני מעלה את ההצעות, מה שהכנסת תחליט היא תחליט.
<חיים הר-זהב: בוא נשאל את הרגולטור אם אפשר לעשות את זה ב-5 מיליון, שהוא יגיד.
<חיים הר-זהב: הוא הדרג המקצועי.
<קריאה: תשאל את מי שמפיק.
<קריאה: יושבים פה 4 חברות הפקה.
<מיכל רפאלי כדורי: כדאי להגדיר מה זה - -
<חיים הר-זהב: למה שאנשי המקצוע לא יביעו את עמדתם?
<חיים הר-זהב: למה שאנשי המקצוע לא יגידו אם אפשר או אי אפשר?
<חיים הר-זהב: מה הסוד הגדול?
אבישי ברוורמן: מספיק כבר צעקו, חירפו וביישו.
אבישי ברוורמן: אני רוצה לעשות את זה ולגמור.
אבישי ברוורמן: מה שהכנסת תחליט יבוצע.
<אתי בנדלר: אני מתלבטת איך להתייחס להצעה של חברות הכנסת מיכאלי וקלדרון להטיל על הוט ויס הוצאה של 18 מיליון שקלים.
גילה גמליאל: רות קלדרון לא חלק מזה.
רות קלדרון: אני לא הצעתי את זה, אני תמכתי בהצעה.
<אתי בנדלר: אני מבינה את הודעתו של מר עוזר שהוא יעתור נגד הכנסת אם כך יוחלט.
<אתי בנדלר: אני מוכרחה לומר שקשה לי לגבש עמדת כנסת בשליפה מהשרוול לגבי הטענה הזאת.
<אתי בנדלר: אני מניחה, בלי שהוא פיתח את זה, שהוא יטען שמדובר כאן בפגיעה בקניין.
<אתי בנדלר: עקרונית מדינה יכולה להטיל תמלוגים חדשים, הוצאות חדשות וכו' על גופים.
<אתי בנדלר: אין בכך חדש.
<אתי בנדלר: כמובן שהפגיעה צריכה להיות לתכלית ראויה ובמידה שאינה עולה על הנדרש.
<אתי בנדלר: ברור שאנחנו מדברים כאן על פגיעה שתיעשה בחוק, ולכן בשאלות החוקתיות האלו אני לא נוהגת כאשר הדברים אינם חד משמעיים לשלוף חוות דעת מהשרוול.
<אתי בנדלר: על פניו יכולה להית פה איזו שהיא בעייתיות.
<אתי בנדלר: אני רוצה להזכיר לחברי הוועדה שבזמנו האוצר הבטיח לחברות האלו להוריד את התמלוגים שחלו עליהן.
<אתי בנדלר: אני לא זוכרת את הנימוקים של הבג"ץ, אבל נדמה לי שנאמר שם שהמדינה צריכה לקיים את הבטחותיה.
<אתי בנדלר: מצד אחד להפחית את התמלוגים, מצד שני להטיל הוצאות.
<אתי בנדלר: אני לא יודעת, ייתכן שזה מתיישב, אבל מאוד ייתכן שזה לא מתיישב.
<אתי בנדלר: אינני רוצה לתת חוות דעת נחרצת בעניין הזה, אבל אני חייבת להיות ישרה עם חברי הכנסת ולומר שייתכן שיש כאן בעיה חוקתית, אינני יודעת.
מיכל רוזין: אתי, האם יש הבדל בסכומים, או שזה לא משנה?
מיכל רוזין: האם העיקרון בעייתי או הסכומים?
<אתי בנדלר: בהנחה שמדובר בתכלית ראויה של שידור חדשות מקומיות על ידי חברות שמעבירות שידורים בכבלים ובלוויין.
<אתי בנדלר: אני מניחה שעל זה אין מחלוקת.
<מיכל רפאלי כדורי: הגוף הרגולטורי לא אמר שיש תכלית ראויה.
<מיכל רפאלי כדורי: מועצת הכבלים לא חשבה שיש תכלית ראויה.
<אתי בנדלר: יושבים כאן הרבה חברי כנסת שמאוחדים בדעה שהתכלית הזאת ראויה.
<אתי בנדלר: יכול להיות שיש מחלוקת בין חברי הכנסת למועצה לשידורי כבלים ולוויין, אבל בוודאי שדעת חברי הכנסת בהקשר הזה גוברת.
<אתי בנדלר: כשחברות הכבלים והלוויין עצמן אמרו:
<אתי בנדלר: אנחנו לא אוהבים שמשיתים עלינו סכומים נוספים למטרה הזאת, אבל אנחנו מוכנים לספוג את זה, יש בזה כבר הודעה מטעם עצמן שזה במידה שאינה עולה על הנדרש.
<אתי בנדלר: אם היית אומרת לי 6 מיליון אני לא יודעת, 7 מיליון אני לא יודעת, אבל עם 18 מיליון נדמה לי שעלולה להיות בעיה.
<אתי בנדלר: אני רוצה להפנות את תשומת הלב לעניין הזה.
רות קלדרון: אני מבקשת לשנות את עמדתי.
רות קלדרון: אני מקשיבה לדברייך ולדברים שנאמרו.
רות קלדרון: אנחנו בהחלט מוכנים לפשרה הזאת של 5 בלי השתתפות הממשלה.
אבישי ברוורמן: חברת הכנסת רוזין, האם את מבינה שייקח זמן לגבש את ההצעה שלך ולכן אנחנו לא יכולים כרגע להצביע עליה?
אבישי ברוורמן: תגבשי אותה ונדון בה במועד מאוחר יותר.
<אתי בנדלר: היא לא בשלה.
<אתי בנדלר: יכול להיות שההצעה הזאת מצוינת וראויה, אבל היא לא מכילה מספיק.
<אתי בנדלר: צריכה להיות איזו שהיא הערכה מה ההכנסות שיהיו לחברות האלו מתשדירי שירות.
<אתי בנדלר: הודעות חסות זה סוג של פרסומות, שלא תהיה טעות.
גילה גמליאל: חסות זו לא פרסומת.
גילה גמליאל: חסויות זה חסויות, פרסומות זה פרסומות.
מיכל רוזין: יש את החוק למי מותר פרסומות, למי מותר תשדירי חסות.
<אתי בנדלר: תלוי ממי ניתנות הודעות החסות ואיך הן מוצגות.
<אתי בנדלר: הן יכולות להיות בגדר פרסומות.
<אתי בנדלר: אם חברת "אוסם" תאמר:
<אתי בנדלר: התשדיר הזה שודר באמצעות חברת אוסם המייצרת כך וכך, אני רואה בזה פרסומת.
<אתי בנדלר: תלוי.
<אתי בנדלר: צריך לקבוע כללים מה זה הודעות חסות, למי מותר לתת הודעות חסות, מה ההכנסות הצפויות, כדי לראות על איזה הוצאה מדובר.
<אתי בנדלר: יכול להיות שההצעה ראויה.
<אתי בנדלר: היא לא בשלה לכדי הצבעה, כי היא מאוד חלקית בשלב הזה.
<אבי אזוז: אני מבקש לחדד נקודה אחת שנמצאת פה על השולחן זה הדיון השלישי - הפער הה בין 5 מיליון ל-18 מיליון שקלים.
<אבי אזוז: היום מתקיים מפרט שעל פיו מופקות החדשות המקומיות.
<אבי אזוז: המפרט הזה אומר 3 אזורים, 5 מהדורות בשבוע, כמה דקות כל מהדורה.
<אבי אזוז: מדובר במפרט די מפורט.
<אבי אזוז: תג המחיר שהוצמד למפרט הזה הוא 18 מיליון.
<אבי אזוז: כולם מדברים פה על כך ש-18 מיליון הוא מחיר גבוה מידי ואפשר לעשות משהו ב-5 מיליון.
<אבי אזוז: לא מדובר על המפרט הזה.
<אבי אזוז: חשוב שזה יהיה פה על השולחן.
<אבי אזוז: כל מי שאומר ש-18 מיליון זה יותר מידי, שאפשר לעשות ב-5 מיליון, מתכוון למשהו אחר שאפשר לעשות ב-5 מיליון, על כן זה תפוחים ותפוזים.
<רן מלמד: אני לא יכול שלא להתייחס לדברים של מנכ"ל הוט לגבי חוסר הרייטינג וחוסר התלונות.
<רן מלמד: אני חושב שהתפקיד שלכם הוא לקדם את החדשות המקומיות.
<רן מלמד: אם הן ייעשו כמו שצריך ויקודמו, יהיה להן רייטינג ואני גם בטוח שיתקבלו הרבה תלונות.
אבישי ברוורמן: התקווה של כולנו שאכן זה יהיה.
<רן מלמד: לגבי המהות של החוק עצמו.
<רן מלמד: אני רוצה לחזור על דברים שאמרתי גם בדיון הקודם, שאי אפשר שהממשלה לא תהיה אחראית לחדשות המקומיות בצורה כזאת או אחרת.
<רן מלמד: הדרך הנכונה לעשות את זה היא לא על ידי פרסומות, אלא על ידי כך שיתנו בכבלים וללוויין אישור לעשות תשדירי שירות כפי שנהוג בערוץ 1, כפי שנהגו בגלי צה"ל.
<רן מלמד: בצורה הזאת אפשר יהיה להשיג לא מעט תקציבים מגופים שונים שאינם מסחריים כדי להגדיל את הסכומים שנדרשים.
<רן מלמד: חשוב להזכיר שמדובר על מעבר ל-5 מיליון, לא במקום.
<חיים הר-זהב: בוא נזכיר לחברי הוועדה מאיפה נולד המספר של 10 מיליון.
<חיים הר-זהב: המספר של 10 מיליון הוא לא מספר שמשקף טלוויזיה, אל תטעו.
<חיים הר-זהב: המספר של 10 מיליון נולד כחלק ממו"מ שמטרתו הייתה לשמור על העובדים.
<חיים הר-זהב: הרעיון היה לתת הפחתה ל-10 מיליון, כשבתמורת זה, בתיווכו של יושב-ראש ההסתדרות, הוט ויס יקלטו את העובדים.
<חיים הר-זהב: הוט ויס לא קולטות את עובדים.
<חיים הר-זהב: אנחנו כעובדים אמרנו שב-10 מיליון אי אפשר לעשות שום דבר.
<חיים הר-זהב: כל מי שעובד פה בטלוויזיה יסכים להציג פרוגרמה שלפיה עושים תכנית של חצי שעה ב-5 מיליון שקלים.
<חיים הר-זהב: מתנ"ס בקעה פה בירושלים עושה את זה במיליון, כשזו שכונה.
<חיים הר-זהב: מי שיסביר איך עושים 3 או 4 מהדורות של חצי שעה ביום מ-3 או 4 אזורים ב-5 מיליון שקל, כל הכבוד לו.
<חיים הר-זהב: אני לא מכיר מישהו שיודע.
<חיים הר-זהב: המספר של 10 מיליון נולד כהצעת מו"מ בינינו ובין יו"ר הוועדה כדי לקלוט את העובדים.
<חיים הר-זהב: אין פה קליטה של העובדים בכלל, ולכן אין שום סיבה לתת את ההנחה הזאת.
<חיים הר-זהב: ילכו לבג"ץ?
<חיים הר-זהב: שילכו לבג"ץ.
<חיים הר-זהב: הם לא ילכו לבג"ץ?
<חיים הר-זהב: אני אלך לבג"ץ, כי אי אפשר לעמוד בתכלית החוק בסכום הזה.
<חיים הר-זהב: בג"ץ זו מילה גדולה.
<חיים הר-זהב: אם בסוף לא יתקיים הדיל הזה אין שום סיבה לתת את ההנחה.
<חיים הר-זהב: 18 מיליון, 4 מהדורות, זאת הדרך ואין בילתה.
<חיים הר-זהב: אומר את זה הרגולטור.
<חיים הר-זהב: אני כולה פועל, אני רק עורך החדשות.
<חיים הר-זהב: אומר את זה הרגולטור, אומרים את זה כולם.
<חנן פרץ: יושבים פה 2 נציגים של צפון ודרום, אני ומר דני מבאר שבע.
<חנן פרץ: יש פה עוד מפיקים שמעוניינים במוצר הזה.
<חנן פרץ: אנחנו מפיקים את זה כבר 4 ו-5 שנים בתקציב של 5 מיליון שקל.
<חנן פרץ: הרצל עוזר יודע את זה.
<חנן פרץ: 5 מיליון זה התקציב שאנחנו עושים את זה.
<חנן פרץ: אתם מוזמנים לראות את המהדורות.
<חנן פרץ: כרגע מדברים על תקציבים.
<חנן פרץ: אני מחזיק מפעל בקרית שמונה, אולפנים, חדרי שידור, מערכות.
<חנן פרץ: אני מימנתי את הפרויקט הזה במשך 5 שנים ברציפות.
<חנן פרץ: אני חושב שנכון לנו לסגור את העסקה כרגע ב-5 מיליון על מנת שהמפעל בפריפריה ימשיך, האנשים בפריפריה ימשיכו להתפרנס בלי רווחי הפקה ובלי כלום.
<חנן פרץ: פשוט להחזיק את המערכת ולהמשיך להתפרנס בכבוד.
<חנן פרץ: אם זה לא יהיה ייתכן שהמפעל שלי ייסגר, העובדים ילכו הביתה.
<חנן פרץ: אנשים מרוויחים שכר מינימום.
<חנן פרץ: אין שם משכורות של עובדי הייטק.
<חנן פרץ: זה חשוב לעובדים.
<חיים הר-זהב: 2 מיליון למהדורה אחת.
<חנן פרץ: העובדים רוצים להמשיך להתפרנס.
גילה גמליאל: אני משכתי את ההצעה עם התוספת הממשלתית בגלל הבעיה המשפטית, בגלל רוח הדברים ובגלל מה שדיברנו כאן חברות הכנסת.
גילה גמליאל: אנחנו בעד, אבישי, שתעלה את ההצעה המקורית שעברה בקריאה ראשונה להצבעה.
איציק שמולי: יש שאלה אם זה ריאלי להפיק חדשות ב-5 מיליון שקל.
איציק שמולי: אני חושב שעמדת הרגולטור הייתה מאוד מאוד ברורה.
איציק שמולי: העמדה של יס והוט לגבי 18 מיליון היא גם מאוד ברורה: הם לא יוכלו לעמוד בזה, יהיה בג"ץ וכל המילים הגדולות.
איציק שמולי: אני מעונין להעלות הצעה נוספת של 10 מיליון שקל - זה היה הבסיס לתחילת הדיון - שיושתו על יס והוט.
איציק שמולי: אני מציע להעמיד את ההצעה הזאת להצבעה.
מיכל רוזין: אני תומכת בהצעה שלו.
<אתי בנדלר: בסעיף שעניינו חדשות מקומיות (הוראת שעה) סעיף קטן (א) אושר.
<אתי בנדלר: הסעיף הזה קובע את עצם העיקרון ששני בעלי הרישיון ישדרו חדשות מקומיות ותכניות מקומיות בענייני היום שנוגעים לאזור מסוים בלבד.
<אתי בנדלר: הם לא יפיקו את זה במשותף.
<אתי בנדלר: עכשיו הוספת סעיפים קטנים (ב) ו-(ג).
<אתי בנדלר: (ב) לשם קיום שידורי חדשות מקומיות יקצו בעל רישיון כללי לשידורי כבלים ובעל רישיון לשידורי לוויין, מידי שנה, סכום שלא יפחת מחמישה מיליון שקלים חדשים; כל בעל רישיון כאמור יישא בתשלום חלק מהסכום, לפי מספר המנויים שלו ביחס לכלל המנויים של בעלי הרישיון האמורים.
<אתי בנדלר: (ג) המעוצה, כהגדרתה בסעיף 6א, תקבע בכללים הוראות לעניין תוכנם, רמתם, היקפם, מתכונתם, אופן הפקתם ומועדיהם של השידורים האמורים בסעיף קטן (א), בהתחשב בין היתר בסכום הקבוע בסעיף קטן (ב) וכן את אופן העברת הסכומים וחישוב מספר המנויים; ואולם, המועצה רשאית לאשר, בשינויים או ללא שינויים, הצעות שיגישו לה בעל רישיון כללי לשידורי כבלים ובעל רישיון לשידורי לוויין לעניין חלוקת הפקת שידורי החדשות המקומיות ביניהם לפי אזורים או בדרך אחרת, ובלבד שההצעות הוגשו לה בתוך שלושים ימים מיום תחילתו של חוק זה.
<אתי בנדלר: לעניין סעיף קטן (ב) יש את ההצעה של חבר הכנסת שמולי, שבמקום המילים "סכום שלא יפחת מ-5 מיליון שקלים חדשים" יבוא "סכום שלא יפחת מ-10 מיליון שקלים חדשים".
אבישי ברוורמן: יש לנו את ההצעה של הוועדה של 5 מיליון על הוט ויס, יש לנו את ההצעה של חבר הכנסת שמולי של 10 מיליון שקל על הוט ויס, ויש לנו את הצעת חברת הכנסת מיכאלי, שאינה חברת הוועדה ואיננה נוכחת, של 18 מיליון.
<אתי בנדלר: כיוון שההצעות זהות למעט עניין הסכום, אני מציעה שקודם תהיה ההצבעה על הצעתו של חבר הכנסת שמולי.
<אתי בנדלר: אם ההצעה לא תתקבל ברוב, להעמיד לאחר מכן את ההצעה של 5 מיליון שקלים.
מיכל רוזין: למה לא הפוך?
מיכל רוזין: זו פשרה.
<אתי בנדלר: את צודקת, נתחיל ב-5 מיליון.
<אתי בנדלר: בדרך כלל מתחילים עם הצעות שהופכות לאחר מכן להסתייגויות.
<אתי בנדלר: זה מה שעלה לי בראש.
מיכל רוזין: צריך להתחיל ב-18, 5 ו-10.
אבישי ברוורמן: מי מציע 18?
מיכל בירן: אני מוכנה לעמוד מאחוריה.
אבישי ברוורמן: מי בעד 18 מיליון שקל שיוטלו על הוט ויס?
אבישי ברוורמן: מי בעד הצעתו של חבר הכנסת שמולי על 10 מיליון שיושתו על הוט ויס?
אבישי ברוורמן: ההצעה על 10 מיליון שקלים לא אושרה אני מעלה את הצעת הוועדה של 5 מיליון על הוט ויס, כאשר אני פונה אליך , הרצל, שבמקום שיהיה מפיק מתל אביב יהיו אנשים בצפון ובדרום שיפיקו.
אבישי ברוורמן: אני פונה אליך בבקשה להעסיק את האנשים המתאימים בצפון ובדרום.
אבישי ברוורמן: מי בעד 5 מיליון על הוט ויס?
אבישי ברוורמן: ההצעה על 5 מיליון שקל אושרה
<חיים הר-זהב: אדוני, הרגת את החדשות המקומיות.
<חיים הר-זהב: זה על הראש שלך.
<קריאה: אתה הרגת את החדשות המקומיות במו ידיך.
<אתי בנדלר: אני מבקשת להצביע על סעיפים קטנים (ב) ו-(ג), על כל העקרונות כפי שקראתי.
<אתי בנדלר: עד עכשיו ההצבעה הייתה רק על הסכומים.
אבישי ברוורמן: מי בעד סעיפים (ב) ו-(ג)?
אבישי ברוורמן: סעיפים (ב) ו-(ג) אושרו
<אתי בנדלר: הוועדה החליטה באחת מהישיבות שמדובר בהוראת שעה של שידור למשך שנתיים.
<אתי בנדלר: (ד) החדשות המקומיות לפי פרק זה ישודרו, במשך שנתיים ,החל ביום א' בניסן התשע"ד (1 באפריל 2014).
אבישי ברוורמן: אני רוצה להסביר למה השידור יהיה לשנתיים.
אבישי ברוורמן: יהיה לנו את חוק רשות השידור.
אבישי ברוורמן: אני אמליץ שהדבר הזה ייכנס לחוק רשות השידור בצורה מושכלת.
אבישי ברוורמן: אז הדברים יכולים להיות בסכומים הרבה יותר גבוהים.
אבישי ברוורמן: אמרנו שההוראה לשנתיים עד אשר חוק רשות השידור יבוא.
<הרצל עוזר: דיברנו אז על כך שיהיו 3 חודשים להתארגנות.
<הרצל עוזר: ביקשנו חצי שנה.
<הרצל עוזר: אני מבקש 3 חודשים מההחלטה, לא 3 חודשים - -
<מיכל רפאלי כדורי: 3 חודשים מרשומות.
<קריאה: להרים את זה זה פחות מחודש.
אבישי ברוורמן: הרצל, אני רוצה כמה שיותר מהר.
<מיכל רפאלי כדורי: אין חקיקה שנכנסת מהיום למחר.
אבישי ברוורמן: חבר'ה, תזיזו את זה.
<מיכל רפאלי כדורי: אין לנו מערכות חדשות, אנחנו צריכים את הזמן שלנו.